CELEX: C2004/228/53
Language: et
Date: 2004-09-11 00:00:00
Title: Kohtuasi C-287/04: Euroopa Ühenduste Komisjoni 5. juuli 2004 hagi Rootsi Kuningriigi vastu

11.9.2004   
            
            
               ET
            
            
               Euroopa Liidu Teataja
            
            
               C 228/26
            
         Euroopa Ühenduste Komisjoni 5. juuli 2004 hagi Rootsi Kuningriigi vastu
   (Kohtuasi C-287/04)
   (2004/C 228/53)
   Euroopa Ühenduste Komisjon esitas 5. juulil 2004 Euroopa Ühenduste Kohtusse hagi Rootsi Kuningriigi vastu. Hageja esindajad on L. Ström ja N. Yerrell, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               —
            
            
               tunnistada, et kuna Rootsi Kuningriik on jätnud rakendamata nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte (1) artiklid 3, 6 ja 8, on Rootsi Kuningriik rikkunud sellest direktiivist tulenevaid kohustusi;
            
         
               —
            
            
               jätta kohtukulud Rootsi Kuningriigi kanda.
            
         Õiguslikud alused ja peamised argumendid
   Rootsi õigusaktid ei taga õigust vähemalt 11tunnisele järjestikusele puhkusele iga 24tunnise ajavahemiku kohta, nagu seda nõuab direktiivi artikkel 3. Asjaolu, et enamik töötajaid on hõlmatud neid küsimusi reguleerivate kollektiivlepingutega, ei mõjuta kohustust rakendada seda sätet kõigi töötajate suhtes.
   Mis puudutab direktiivi artiklit 6, siis artikli 6 kohaldamiseks artikli 16 lõikes 2 sätestatud tavapärast neljakuulist võrdlusperioodi ei tohi artikli 17 lõike 4 kohaselt pikendada üle kuue kuu. Rootsi õigusaktid sätestavad direktiivis lubatust pikemad võrdlusperioodi võimalikud erandid.
   Direktiivi artiklit 8 ei ole otseselt Rootsi õigusaktidesse inkorporeeritud.
   
      (1)  EÜT L 307, 13.12.1993, lk 18.